CELEX: 32018R1565
Language: lv
Date: 2018-10-17 00:00:00
Title: Komisijas Īstenošanas regula (ES) 2018/1565 (2018. gada 17. oktobris) par atļauju no Paenibacillus lentus (DSM 28088) iegūtas endo-1,4-beta-mannanāzes preparātu izmantot par barības piedevu gaļas cāļiem, dējējvistu cāļiem un mazāk izplatītu sugu mājputniem, izņemot dējējputnus, gaļas tītariem, vaislas tītariem, atšķirtiem sivēniem, nobarojamām cūkām un mazāk izplatītu sugu cūkām (atļaujas turētājs Elanco GmbH) (Dokuments attiecas uz EEZ.)

19.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 262/24
               
            
         KOMISIJAS ĪSTENOŠANAS REGULA (ES) 2018/1565
         (2018. gada 17. oktobris)
         par atļauju no Paenibacillus lentus (DSM 28088) iegūtas endo-1,4-beta-mannanāzes preparātu izmantot par barības piedevu gaļas cāļiem, dējējvistu cāļiem un mazāk izplatītu sugu mājputniem, izņemot dējējputnus, gaļas tītariem, vaislas tītariem, atšķirtiem sivēniem, nobarojamām cūkām un mazāk izplatītu sugu cūkām (atļaujas turētājs Elanco GmbH)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un nosaka šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju no Paenibacillus lentus (DSM 28088) iegūtas endo-1,4-beta-mannanāzes preparāta izmantošanai. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļauju no Paenibacillus lentus (DSM 28088) iegūtas endo-1,4-beta-mannanāzes preparātu lietot par barības piedevu gaļas cāļiem, dējējvistu cāļiem un mazāk izplatītu sugu mājputniem, izņemot dējējputnus, gaļas tītariem, vaislas tītariem, atšķirtiem sivēniem, nobarojamām cūkām un mazāk izplatītu sugu cūkām, klasificējot to piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2016. gada 7. decembra (2) un 2018. gada 17. aprīļa (3) atzinumos secināja, ka ar piedāvātajiem lietošanas nosacījumiem no Paenibacillus lentus (DSM 28088) iegūtas endo-1,4-beta-mannanāzes preparāts kaitīgi neietekmē dzīvnieku veselību, cilvēku veselību vai vidi. Iestāde arī secināja, ka piedeva tiek uzskatīta par iedarbīgu gaļas cāļiem, gaļas tītariem un atšķirtiem sivēniem, nobarojamām cūkām un mazāk izplatītu sugu cūkām. Iestāde uzskatīja, ka šos secinājumus var attiecināt arī uz dējējvistu cāļiem un vaislas tītariem un ka tos var ekstrapolēt uz mazāk izplatītu sugu gaļas mājputniem vai vaislas mājputniem, vai dējējmājputniem. Iestāde uzskata, ka attiecībā uz uzraudzību pēc laišanas tirgū īpašas prasības nav nepieciešamas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     No Paenibacillus lentus (DSM 28088) iegūtas endo-1,4-beta-mannanāzes preparāta novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tāpēc minēto preparātu būtu jāļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ar pielikumā norādītajiem nosacījumiem ir atļauts izmantot par dzīvnieku barības piedevu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 17. oktobrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2017;15(1):4677.
         
            (3)  EFSA Journal 2018, 16(5):5270.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas beigu termiņš
                     
                  
                        Aktīvās vienības uz kg kompleksās barības ar mitruma saturu 12 %
                     
                  
                        
                           Zootehnisko piedevu kategorija. Funkcionālā grupa: gremošanas veicinātāji
                        
                     
                  
                        4a29
                     
                     
                        
                           Elanco GmbH
                        
                     
                     
                        Endo-1,4-beta-mannanāze
                        EC 3.2.1.78
                     
                     
                        
                           Piedevas sastāvs
                        
                        no Paenibacillus lentus (DSM 28088) iegūtas endo-1,4-beta-mannanāzes preparāts ar minimālo aktivitāti:
                        
                                    —
                                 
                                 
                                    1,6 × 108 U (1)/g cietā veidā;
                                 
                              
                                    —
                                 
                                 
                                    5,9 × 108 U/g cietā veidā.
                                 
                              
                           Aktīvās vielas raksturojums
                        
                        no Paenibacillus lentus (DSM 28088) iegūta endo-1,4-beta-mannanāze
                        
                           Analītiskās metodes
                            (2)
                        
                        Endo-1,4-beta-mannanāzes noteikšanai barības piedevā, premiksos un dzīvnieku barībā:
                        kolorimetriskās metodes, kuru pamatā ir fermentatīvā hidrolīze un reducējošo cukuru (mannozes ekvivalents) reakcija ar 3,5-dinitrosalicilskābi (DNS).
                     
                     
                        Gaļas cāļi
                        Dējējvistu cāļi
                        Retāk audzētu sugu mājputni, izņemot dējējputnus
                     
                     
                        —
                     
                     
                        32 000  U
                     
                     
                        —
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.
                                 
                              
                                    2.
                                 
                                 
                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt piedevas un premiksu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, tad piedevu un premiksus lieto, izmantojot individuālos aizsardzības līdzekļus, tostarp ādas un elpceļu aizsarglīdzekļus.
                                 
                              
                                    3.
                                 
                                 
                                    Izmantošanai atšķirtu sivēnu barībā, kuru svars nepārsniedz apmēram 35 kg.
                                 
                              
                     
                        2028. gada 8. novembris
                     
                  
                        Gaļas tītari
                        Vaislas tītari
                     
                     
                        48 000  U
                     
                  
                        Atšķirti sivēni
                     
                     
                        48 000  U
                     
                  
                        Nobarojamās cūkas
                        Mazāk izplatītu sugu nobarojamās cūkas
                     
                     
                        32 000  U
                     
                  
               (1)  1 U ir fermenta daudzums, kas vienā minūtē pie pH 7,0 un 40 °C temperatūrā no mannānu saturoša substrāta (ceratoniju augļu sveķi) izdala 0,72 mikrogramus reducējošo cukuru (mannozes ekvivalenti).
            
               (2)  Sīkāka informācija par analīzes metodēm atrodama barības piedevu references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.